section_heading: O klubu
paragraph_text: Odbojka se u Tkonu počela igrati 1950.-ih godina. Mjesna ekipa je sudjelovala na tadašnjim seoskim i partizanskim igrama općine Biograd na Moru i otoka Pašman. Razvojem turizma, početkom 1960.-ih godina igranje odbojke postaje popularnije. Do konačnog osnivanja kluba u Tkonu dolazi 1964. godine, te klub se uključuje u natjecanja Odbojkaškog podsaveza Zadar., uz potporu SFK Biograd. <br> Juniori "Tkona" 1965. i 1966. godine sudjeluju na juniorskom prvenstvu Hrvatske. Seniori krajem 1960.-ih osvajaju podsaveznu ligu, te ulaze u Dalmatinsku ligu, a ubrzo postaju i članovi Jedinstvene Hrvatske lige. Reorganizacijom lige Tkon igra u Hrvatskoj ligi - Jug, te potom opet u Dalmatinskoj ligi. Ekipa "Tkona" je 1974. i 1975. sudjelovala na Dalmatinskim sportskim igrama kao reprezentacije općine Biograd, te je oba puta osvojila brončanu medalju. <br> 1985. godine klub je bio prisiljen odustati od daljneg ligaškog natjecanja, nakon što je propozicijama bilo uvedeno da klubovi moraju imati dvoranu, što "Tkon" nije imao. <br> Narednih godina klub se ligaški ne natječe, ali povremon igra prijateljske utakmice i turnire. Za vrijeme Domovinskog rata klub nije djelovao. 1997. dolazi do obnove rada kluba osnivanjem Županijske lige Zadarske županije te se osniva i ženska ekipa, no opet ubrzo prestaju s natecanjem zbog loših materijalnih i infrastrukturnih uvjeta, te klub djeluje i igrači nastupaju samo rekreativno.